<classify> Yanga ilijiweka kwenye mazingira magumu ya kusonga mbele kwenye michuano hiyo baada ya kulazimishwa sare hiyo nyumbani na hivyo kuwa na kazi ya ziada katika mechi ya marudiano itakayofanyika mjini Sousse baada ya wiki mbili.Akizungumza na gazeti hili jana, Pluijm alisema hakufurahishwa na matokeo hayo kwa vile yamewapa nguvu wapinzani wao na hivyo wachezaji wake kuwa na kazi ngumu katika mechi ya marudiano.Mechi yetu ilikuwa ngumu sana lakini kilichotia ugumu ni kwa vile wenzetu Etoile wana wachezaji wazoefu kwenye mashindano ya kimataifa na walikuwa na mbinu nyingi kama umeona waliwasumbua wachezaji wangu kwa mashambulizi ya kushtukiza, alisema.Sijakata tamaa bado, timu yangu inayo nafasi ya kusonga mbele kama tutarekebisha makosa yetu na kucheza kwa kujiamini ugenini namimi na benchi langu la ufundi tunatarajia kufanya vizuri kwenye mechi hiyo, alisema. Alisema kazi bado haijaisha na kwa sasa anachukulia kama wapo mapumziko: Kipindi cha pili tunakwenda kumalizia kule Tunisia, alisema.Pluijm alisema kikubwa anachowaahidi mashabiki wa Yanga ni kupambana mpaka dakika ya mwisho ili kusonga mbele kwenye michuano hiyo.Tutafanya maandalizi ya kutosha na kwa timu yangu naamini tutafanya vizuri kwenye mechi hiyo, alisema. Alisema siku zote mpira ni mapambano na ili ushinde unapaswa kutumia vyema makosa ya wapinzani wako: Sasa tumeshawajua wapinzani wetu, kwa sasa hivi nafahamu wapi wachezaji wangu wapite ili tushinde mechi yetu ijayo, nitawapa maelekezo, alisema.Aidha, aliwataka wachezaji na Watanzania kwa ujumla kuacha fikra kwamba timu za Tanzania haziwezi kuzifunga timu za kiarabu na kuongeza kuwa timu hizo ni sawa na timunyingine zozote.Pluijm aliwasifu wachezaji wa Etoile akisema kwamba wanacheza soka nzuri kwa kutumia akili na kwamba hawapotezi mipira kirahisi.Wapinzani wetu walituzidi baadhi ya vitu, wao wanajua kukaa na mipira, mipira yao haikuwa ikipotea kirahisi, wanatumia akili sana, alisema.  <topic>: michezo 